घरों में सजी झांकियां, गिरजाघरों में लगे मेले
जिलेभरमें शुक्रवार को प्रभु यीशु का जन्मोत्सव क्रिसमस पर्व फादर एवं पादरीगणों के सानिध्य में धूमधाम से मनाया गया। सवेरे गिरजाघरों में आराधना-प्रार्थना हुई। ईसाई समुदाय के घर-घर में स्टार, गोशाला, शिशु क्राइस्ट की आकर्षक झांकियां सजाई गई। ईसाई समुदाय के घरों में दिनभर बधाई देने वालों का तांता लगा रहा। गिरजाघरों में मेले सा माहौल रहा। क्रिसमस पर्व को लेकर सवेरे से ही ईसाई समुदाय के लोगों में गजब का उत्साह देखा गया। गिरजाघरों में विशेष प्रार्थना की गई।
जिले के विभिन्न गिरजाघरों में हिंदी, अंग्रेजी मलयालम में भी प्रार्थनाएं की गई। फादर ने लोगों के लिए पाप की क्षमायाचना की। विशेषकर बच्चों, वृद्धों, बीमारों, अपाहिजों अन्य जरूरतमंदों के लिए उन्होंने ईश्वर से याचना की, साथ ही उपस्थित सभी जनों को भी करने के लिए कहा। सिरोही के सेंट जोसेफ कैथोलिक गिरजाघर में फादर जोजो फादर अनिल के सानिध्य में केक काटकर प्रभु जन्म की खुशियां मनाई गई। सिरोही इम्मानुअल गिरजाघर कृष्णापुरी स्थित गिरजाघर, शिवगंज के सेंट जॉर्ज गिरजाघर, आबूरोड के होली क्रॉस कैथोलिक गिरजाघर सीएनआई गिरजाघर, मैथोडोल गिरजाघर, रेवदर में याकोबा गिरजाघर, माउंट आबू के सेंट मैरी हाउस, निर्मला हाउस, सेंट जेवियर, गिरजाघर सीएनआई गिरजाघरों में प्रभु जन्म की खुशियां मनाई गई।
भक्ति गीतों की मची धूम
सिस्टरके नेतृत्व में भक्ति गीत गाए गए। उन्होंने बैथलेहम की गो शाला में प्रभु यीशु जन्मा..., पावन-पावन परमपावन..., आओ मिलकर गाए प्रभु का गायन..., आज मुक्तिदाता यीशु आया है शान्ती का संदेश लाया है ..., स्वर्गधाम के पिता हमारे आए हैं ..., बालक तेरे पावन पावन हे प्रभु नाम तेरे पावन...,मेरे प्रभु जन्में प्यारे प्रभु जन्मे ..., पाप के कारण तारक मेरे प्यारे प्रभु जन्मे..., स्वर्ग में प्रभु की महिमा चाहे भू पर ये शांति प्रभु का जन्म पाये...,चरवाहे गाए झूमे..., चरनी में लेटे हैं मेरे प्यारे यीशु आदि एक से बढ़कर एक भक्ति गीतों की धूम मची रही।
सेंट जोसेफ कैथोलिक गिरजाघर में क्रिसमस पर आराधना प्रार्थना करवाते फादर एवं मौजूद ईसाई समुदाय के लोग।
धर्मगुरू ने पढ़ाया मानवता का पाठ
शहरके सेंट जोसफ कैथोलिक गिरजाघर में क्रिसमस महोत्सव धूमधाम से मनाया। फादर अनिल ने पवित्र बाइबिल के सुसमाचार का वाचन के बाद कहा कि मानवता की सेवा से बढ़कर कोई सेवा नहीं हैं। मनुष्य यदि मानव की सेवा करता हैं तो ईश्वर उनका दु:ख तकलीफंे अपने आप दूर करता है। क्रिसमस पर्व यह संदेश देता कि आपसी में भाईचारा, प्रेम और त्याग की भावना से बड़े से बड़े बाधाओं का भी समाधान किया जा सकता है। कार्यक्रम में सिरोही के अलावा आसपास के ग्रामीण क्षैत्र के ईसाई समुदाय के श्रद्धालुओं ने भी प्रार्थना आराधना कार्यक्रम में हिस्सा लिया।
प्रभुके गुणों को आत्मसात करने का आह्वान
फादरजोजो ने उपदेश में कहा कि मनुष्य जीवन ईश्वर का वरदान है। उन्होंने कहा कि सिर्फ अच्छा कपड़ा पहनने, अच्छा भोजन करने आदि से प्रभु का जन्मोत्सव संपन्न नहीं हो जाता है। इसके साथ जरूरी है कि हम उनके बताए मार्ग पर चलें। उन्होंने जो प्रेम, शांति, दया भाईचारे का संदेश दिया है, उसे आत्मसात करें।मध्य रात्रि को रंग मंच से ज्योति यात्रा और विभिन्न प्रकार के कार्यक्रमों का आयोजन फादर जोजो फादर अनिल के सानिध्य में हुआ। मध्यरात्रि को आयोजित प्रार्थना आराधना के बाद श्रद्धालुओं ने जन्मोत्सव को लेकर जमकर आतिशबाजी की।
सिरोही के सेंट जोसेफ गिरजाघर में सजी प्रभु जन्म की झांकी आकर्षण का केंद्र रही। ईसाई श्रद्धालुओं द्वारा प्रभु यीशु के जन्म स्थल बेथलम की गौशाला को इस प्रकार सजाया कि जिसमें प्राकृतिक दृष्टिकोण से हरियाली के साथ-साथ बाइबल के अनुसार गडेरिया अन्य लोगों को तारे को देखकर गौशाले में आते हुए दर्शाया गया। इसके साथ ही क्रिशमश ट्री भी सजाया गया।
hin_Deva hin_Deva hin_Deva hin_Deva hin_Deva bho_Deva hne_Deva hin_Deva hin_Deva hin_Deva hin_Deva